<b>אך לפי שמצינו שכל עניני צדקה כפולים,</b> עשר תעשר, נתון תתן, פתוח תפתח, והעבט תעביטנו, וכן השכר כפול כי ברך יברכך, ע"כ נראה שכל עניני הצדקה כפולים הנתינה ביד, והפיוס בפה, ע"י שלא ירע לבבו ויתן לו בסבר פנים יפות ובלב שלם ורש לא שמע גערה כאמרו רז"ל <small>(ברכות ח.)</small> המתפלל ישהה כשיעור כניסת שני פתחים כו'. והוא לקיים מה שנאמר <small>(תהלים יז טו)</small> אני בצדק אחזה פניך. ומכאן למדו שקודם שיתפלל יתן פרוטה לצדקה <small>(ב"ב י.)</small> וזהו שיעור שני פתחים כמ"ש פתוח תפתח את ידך. והיינו פתיחת היד, ופתיחת הלב, שנזכר בפסוק הקודם לא תאמץ את לבבך, ולא תקפוץ את ידך. על כן כל עניני הצדקה כפולים אחת ביד ואחת בלב ועל כל אחד מאלה הקב"ה קובע לו שכר בפני עצמו לכך נאמר כי ברך יברכך. ועל זה אמרו רז"ל במדרש <small>(ילקו"ש ישעיה תמה)</small> חטאו בכפלים כו'. כי חטאו בצדקה שענינה כפול כמ"ש <small>(יחזקאל טז מט)</small> הנה זה היה עון סדום אחותך יד עני ואביון לא החזיקה. וחטאו גם בשבתות כמ"ש <small>(שם כב כו)</small> ומשבתותי העלימו עיניהם שכל עניני שבת כפול <small>(מדרש תהלים צב א)</small>, וחטאו גם בשלוח עבדים חפשי בימי ירמיה <small>(לד יא)</small> וכתיב בהם <small>(דברים טו יח)</small> כי משנה שכר שכיר עבדך. וזהו חטאו בכפלים כו'.

